آداب العشرہ وذکر الصحبہ والاخوہ (کتاب)

”آداب العشرہ وذکر الصحبة والأخوہ“ ایک مختصر رسالہ ہے جس کے مؤلف بدر الدین غزی (904ھ – 984ھ) ہیں۔ اس کتاب میں مصنف نے اُن آداب و اخلاق کا خلاصہ پیش کیا ہے جن کا التزام دوستوں اور بھائیوں کے درمیان ہونا چاہیے اور یہ کہ ہر ایک کے کیا حقوق ہیں اور کیا ذمہ داریاں ہیں۔ ان اصولوں کے لیے انھوں نے قرآنِ کریم، احادیثِ نبویہ، اقوالِ سلف اور اشعار سے دلائل بھی پیش کیے ہیں۔كتاب: آداب العشرة وذكر الصحبة والأخوة المؤلف: محمد بن محمد بن محمد الغزي العامري الدمشقي، أبو البركات، بدر الدين ابن رضي الدين (المتوفى: 984هـ) عني بتحقيقه: الدكتور عمر موسى باشا الناشر: مطبوعات مجمع اللغة العربية بدمشق عام النشر: 1388 هـ - 1968 م عدد الأجزاء: 1 

قرآن سے استشہاد کی مثال میں، مؤمن کے ساتھ میل جول کے موضوع پر یہ آیت ذکر کی:
﴿لَا تَجِدُ قَوْمًا يُؤْمِنُونَ بِاللَّهِ... أَلَا إِنَّ حِزْبَ اللَّهِ هُمُ الْمُفْلِحُونَ﴾
(سورۃ المجادلة، آیت: 22)
اسی طرح حدیثِ نبوی سے مثال دیتے ہوئے عہد کی حفاظت کے باب میں رسول اللہ ﷺ کا یہ فرمان ذکر کیا:
’’اللہ کے نزدیک محبوب ترین اعمال وہ ہیں جو ہمیشہ کیے جائیں اگرچہ کم ہوں‘‘۔موسوعة الشعر العربي، الإصدار الأول، 2009م

سلف کے اقوال میں استخفاف (تحقیر) سے بچنے کے موضوع پر ابن مبارک کا قول درج کیا:
’’جو علما کی بے ادَبی کرے اس کی آخرت برباد ہو جاتی ہے، جو امرا کی بے ادَبی کرے اس کی دنیا جاتی رہتی ہے اور جو بھائیوں کو کم تر سمجھے اس کی مروّت ختم ہو جاتی ہے۔‘‘

 حوالہ جات 

زمرہ:سولہویں صدی کی عربی زبان میں تصنیف شدہ کتب